Document ID: /fineweb-2-swissfilter-quality_10-filterrobots/filtered/02690.jsonl.gz/9

Permisul de conducere elvețian - detalii din Lausanne
Permisul de conducere elvețian - detalii din Lausanne
Permisul de conducere românesc poate fi preschimbat în permis elvețian în timp de 1 an de la data intrării în țară. La o dată ulterioară este necesara parcurgerea mai multor teste. Cel mai bine este să parcurgi următorii pași și să îl obții în timp util:
- Dosarul: trebuie să completezi un dosar pe care îl poți obține fie de la Administrația / Poliția Lausanne (Google Maps: Lausanne Police Ouchy) fie direct de la Service Automobile (La Blecherette, ultima stație - Bus 1 de la Lausanne-Flon de exemplu)
- Control oftalmologic: vei avea nevoie de o ștampilă obținută în urma unui test oftalmologic (o locație ar fi la 3' de Lausanne Flon, trecând pe sub pod, spre dreapta, după UBS, urcând pe o mică străduță). Pentru 10 CHF ți se va elibera în 5' rezultatul testului.
- Attestation de residence: este o filă pe care o obții de la Oficiul de evidență a populației din orașul tău. La fel ca și la pasul 2, vei obține o ștampilă pe una dintre secțiunile dosarului.
- Preschimbarea permisului: cu tot dosarul completat (pe lângă cele 2 ștampile mai ai nevoie să completezi datele personale precum și o parte a formularului despre starea ta fizică generală) trebuie să te întorci la Serviciul Automobilistic (La Blecherette). Apropo: acolo ai internet wireless gratis (FreeSpot La Ville de Lausanne)!! :)
Permisul va fi gata pe loc, aștepți cam 5' după ce datele tale au fost introduse în sistem. Cel vechi va fi reținut și transmis în România. Taxa de eliberare de permis îți va fi comunicată prin poștă.
Cel mai important este că vei avea permis de conducere valabil "lifetime" (pe când cel de România era valabil pentru 10 ani)!
Success & Drive Safe! ;)
George Popescu, Lausanne